Vrou van R1 m. se juwele beroofŉ Vrou van Kimberley in die Noord-Kaap is van juweliersware ter waarde van R1 miljoen en ŉ onbekende bedrag geld beroof. Luit. Andrea Cloete, woordvoerder van die polisie, sê die vrou is deur twee mans gekontak wat hul as geregistreerde diamanthandelaars voorgedoen het. Cloete sê die vrou het die mans na haar huis genooi waar sy met ŉ vuurwapen aangehou en beroof is. Niemand is nog in hegtenis geneem nie en die polisie ondersoek die saak.